Sentenza tal-Qorti Ġenerali (Ir-Raba’ Awla) tal-25 ta’ Jannar 2017 –ANKO vs Il‑KUMMISSJONI
(Kawża T‑771/14)
“Klawżola ta’ arbitraġġ – Ftehim ta’ sussidju konkluż fil-kuntest tas-sitt programm qafas għall-azzjonijiet ta’ riċerka, ta’ żvilupp teknoloġiku u ta’ demostrazzjoni (2002‑2006) – Proġett Doc@Hand – Spejjeż eliġibbli – Kontrotalba – Rimbors tas-somom imħallsa – Interessi moratorji”
1.      Proċedura ġudizzjarja – Kawża mressqa quddiem il-Qorti Ġenerali abbażi ta’ klawżola ta’ arbitraġġ – Kuntratt suġġett għad-dritt nazzjonali – Applikabbiltà tad-dritt nazzjonali sostantiv – Inapplikabbiltà tal-leġiżlazzjoni nazzjonali fil-qasam tal-kompetenza – Leġizlazzjoni nazzjonali fil-qasam tal-provi li jaqgħu taħt id-dritt sostantiv
(Artikolu 272 TFUE)
(ara l-punti 40-46)
2.      Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Redazzjoni ta’ rapport ta’ awditjar mill-Kummissjoni – Rapport ta’ awditjar li ma jikkostitwixxix dokument preparatorju ta’ att li jikkawża preġudizzju – Inapplikabbiltà tal-prinċipju ta’ kontradittorju u tad-dritt għal smigħ
(Artikoli 288 TFUE u 299 TFUE)
(ara l-punti 52-54)
3.      Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Finanzjament li jirrigwarda biss l-ispejjeż effettivament inkorsi – Ġustifikazzjoni tar-realtà tal-ispejjeż iddikjarati – Tqassim tal-oneru tal-prova
(Artikolu 317 TFUE)
(ara l-punti 63-65, 128, 129)
4.      Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Finanzjament li jirrigwarda biss l-ispejjeż effettivament inkorsi – Ġustifikazzjoni tar-realtà tal-ispejjeż iddikjarati – Spejjeż tal-persunal – Nuqqas ta’ osservanza ta’ obbligu li jiġu prodotti skedi affidabbli bil-ħinijiet tax-xogħol sabiex jiġu ġġustifikati l-ispejjeż tal-persunal iddikjarati għall-eżekuzzjoni ta’ ftehimiet – Spejjeż ineliġibbli
(ara l-punti 82-97)
5.      Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Finanzjament li jirrigwarda biss l-ispejjeż effettivament inkorsi – Ġustifikazzjoni tar-realtà tal-ispejjeż iddikjarati – Awditu finanzjarju stabbilit mill-Kummissjoni – Rifjut li jingħata aċċess għall-informazzjoni mitluba mill-awdituri – Ksur tal-kundizzjonijiet għall-għoti tal-għajnuna
(ara l-punti 110-119)
6.      Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Finanzjament li jirrigwarda biss l-ispejjeż effettivament inkorsi – Proċedura mibdija mill-Kummissjoni sabiex jiġu rkuprati ħlasijiet bil-quddiem magħmula fil-kuntest tal-għajnuna – Talba għal irkupru li tirriżulta mid-dispożizzjonijiet tal-ftehimiet – Ksur tal-prinċipju ta’ proporzjonalità – Assenza
(ara l-punt 134)
7.      Baġit tal-Unjoni Ewropea – Għajnuna finanzjarja tal-Unjoni – Obbligu tal-benefiċjarju li josserva l-kundizzjonijiet għall-għoti tal-għajnuna – Finanzjament li jirrigwarda biss l-ispejjeż effettivament inkorsi – Proċedura mibdija mill-Kummissjoni sabiex jiġu rkuprati ħlasijiet bil-quddiem magħmula fil-kuntest tal-għajnuna – Teħid inkunsiderazzjoni tal-konklużjonijiet ta’ rapport ta’ awditjar finali
(ara l-punt 142)
Suġġett
Minn naħa, talba, ibbażata fuq l-Artikolu 272 TFUE u intiża sabiex tiġi ddikkjarata infondata t-talba tal-Kummissjoni għar-rimbors ta’ somma mħallsa lir-rikorrenti b’eżekuzzjoni tal-ftehim Nru 508015 għall-finanzjament tal-proġett intitolat “Skambju ta’ għarfien u għajnuna għat-teħid ta’ deċiżjonijiet għall-professjonisti tas-saħħa”, konkluż fil-kuntest tas-sitt programm qafas tal-Komunità Ewropea għall-azzjonijiet ta’ riċerka, ta’ żvilupp teknoloġiku u ta’ demostrazzjoni (2002‑2006), u, min-naħa l-oħra, kontrotalba intiża sabiex tinkiseb il-kundanna tar-rikorrenti għar-rimbors ta’ somma indebitament imħallsa b’eżekuzzjoni ta’ dan il-ftehim.
Dispożittiv
1)
Ir-rikors ippreżentat minn ANKO AE Antiprosopeion, Emporiou kai Viomichanias huwa miċħud.
2)
ANKO AE Antiprosopeion, Emporiou kai Viomichanias hija kkundannata tħallas lill-Kummissjoni Ewropea s-somma ta’ EUR 296 149.77, flimkien mal-interessi moratorji mit-3 ta’ Mejju 2014 u sal-ħlas integrali tal-imsemmija somma, bir-rata ta’ 3.75 %.
3)
ANKO AE Antiprosopeion, Emporiou kai Viomichanias hija kkundannata għall-ispejjeż.